alexandrainst/scandi-wiki huggingface dataset:
Prismognathus

Prismognathus er en slekt av biller som hører til familien hjortebiller (Lucanidae) i gruppen skarabider (Scarabaeoidea).

Utseende 
Middelsstore, blanke, oftest svarte hjortebiller. Hannens kjever er vanligvis moderat forstørret, den ytre delen litt oppoverbøyd. Vingene er uten punktstriper.

Levevis 
Larvene utvikler seg i råtne trestammer.

Utbredelse 
Slekten er utbredt fra India i vest til Japan i øst, mot nord til Øst-Sibir, mot sør til Thailand.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prismognathus Motschulsky, 1860 – 29 arter
 Prismognathus alessandrae Bartolozzi, 2003 – Kina
 Prismognathus angularis Waterhouse, 1874 – Russland, Japan
 Prismognathus arcuatus (Houlbert, 1915) - ofte ført til slekten Eligmodontus
 Prismognathus brancziki Nonfried, 1905 – Kina
 Prismognathus bretschneideri Schenk, 2008 – India
 Prismognathus castaneus (Didier, 1926) - ofte ført til slekten Tetrarthrius
 Prismognathus cheni Bomans & Ratti, 1973
 Prismognathus dauricus (Motschulsky, 1860) – Russland, Mongolia, Kina, Korea og Japan
 Prismognathus davidis Deyrolle, 1878 – Kina, Taiwan
 Prismognathus delislei Endrödi, 1971 – Nepal, ofte ført til slekten Tetrarthrius
 Prismognathus formosanus Nagel, 1928 – Taiwan
 Prismognathus haojiani Huang & Chen, 2012
 Prismognathus kanghianus (Didier & Seguy, 1953) - ofte ført til slekten Eligmodontus
 Prismognathus katsurai Ikeda, 1997
 Prismognathus klapperichi Bomans, 1989 – Kina
 Prismognathus kucerai Baba, 2004 – India - ofte ført til slekten Tetrarthrius
 Prismognathus kurosawai Fujita & Ichikawa, 1986 – Thailand
 Prismognathus lucidus Boileau, 1904 – India, Bhutan, ofte ført til slekten Tetrarthrius
 Prismognathus mekolaorum Okuda & Maeda, 2015
 Prismognathus mixtus Huang & Chen, 2017
 Prismognathus miyashitai Ikeda, 1997
 Prismognathus morimotoi Kurosawa, 1975
 Prismognathus nigerrimus Sakaino & Yu, 1993
 Prismognathus nigricolor Boucher, 1996 – Kina
 Prismognathus nosei Nagai, 2000
 Prismognathus passangi Okuda & Maeda, 2015 - India
 Prismognathus piluensis Sakaio, 1982 – Taiwan
 Prismognathus platycephalus (Hope, 1842) – India
 Prismognathus prossi Bartolozzi, 2006
 Prismognathus ruficephalus Lacroix, 1978 – India, ofte ført til slekten Tetrarthrius
 Prismognathus shani Huang & Chen, 2012
 Prismognathus sinensis Bomans, 1989 – Kina
 Prismognathus siniaevis Ikeda, 1997
 Prismognathus subnitens (Parry, 1862) – India, Bhutan
 Prismognathus sukkitorum Nagai, 2005
 Prismognathus tokui Kurosawa, 1975
 Prismognathus transiens Huang, Chen, Tao & Xiao, 2020
 Prismognathus triapicalis (Houlbert, 1915) - ofte ført til slekten Gonometopus
 Prismognathus yukinobui Nagai, 2006
 Prismognathus yutangi Huang & Chen, 2018
 Prismognathus zhangi Huang & Chen, 2013

Kilder 
 Oversikt over artene

Eksterne lenker 
 
 Bilde av Prismognathus angularis
 Bildegalleri

Hjortebiller
Dyr formelt beskrevet i 1860
Asias insekter
Calcodes

Calcodes er en slekt av biller som hører til familien hjortebiller (Lucanidae) i gruppen skarabider (Scarabaeoidea).

Utseende 
Store, blanke hjortebiller. Hannens kjever er hos mange lange og gevirlignende, hos andre korte og brede. Hodet er påfallende firkantet. Som vanlig hos hjortebiller er hunnen mye mindre enn hannen.

Levevis 
Larvene utvikler seg i råtne trestammer.

Utbredelse 
Slekten er utbredt på Sri Lanka, i Indokina og i Indonesia øst til Sulawesi og Flores.

Systematisk inndeling 
Disse artene blir ofte plassert i slekten Odontolabis.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Odontolabini
 Slekten Calcodes Westwood, 1834 – 25 arter
 Calcodes aeratus (Hope, 1834)
 Calcodes alexandrae (Ipsen, 1999)
 Calcodes baderi (Bomans & Bartolozzi, 1990)
 Calcodes berndi Schenk, 2000
 Calcodes carinatus (Linnaeus, 1758)
 Calcodes cephalotes (Leuthner, 1885)
 Calcodes cupreiventris (Mollenkamp, 1900)
 Calcodes hamjahi (Ikeda, 1998)
 Calcodes invitabilis (Mizunuma, 1994)
 Calcodes johani (Ipsen, 1999)
 Calcodes kazuhisai (Mizunuma, 1994)
 Calcodes kikuchii (Ikeda, 2000)
 Calcodes lecourti (Bomans, 1997)
 Calcodes martinii (Ipsen, 1995) 
 Calcodes nagaii (Ikeda, 1996)
 Calcodes nakagomei (Okuda, 2013)
 Calcodes nishiyamai (Mizunuma, 1994)
 Calcodes nobuhikoi (Ikeda, 2000)
 Calcodes ritsemae (Boileau, 1899)
 Calcodes rorekaotimbuensis (Nagai & Isaogai, 1987)
 Calcodes rubens (Lacroix, 1978)
 Calcodes sarasinorum (Heller, 1898)
 Calcodes striatus (Deyrolle, 1864)
 Calcodes svenjae Schenk, 2000
 Calcodes taronii (Bomans & Bartolozzi, 1990)
 Calcodes ursulae Schenk, 1999

Kilder 
 Oversikt over artene

Eksterne lenker 
 Bildegalleri over noen av artene
 

Hjortebiller
Biller formelt beskrevet i 1834
Sørøst-Asias insekter
Ølfugl

Ølfugl brukes om drikkekar eller øser av tre med fugleform. De har hank eller skaft formet som et fuglehode, og de har gjerne en stjert på motsatt side. De fleste bevarte ølfugler er fra 1700- og 1800-tallet, og de har vært brukt i bygdemiljøer. De forekommer også som "tvillingfugler" der to parallelle fugler henger sammen, og de har da gjerne et hull slik at ølet kan renne fritt mellom dem.

Se også
 Kjenge
 Kane (drikkekar)

Referanser

Litteratur 
 Christie, Inger Lise (1987): Høne – and – orre : en gruppe fugleformete ølkar. artikkel i By og bygd nr 31. Norsk Folkemuseums årbok 1985-86 s. 126-166. Oslo. ISBN 82-90036-29-9 
 Gjærder, Per (1975): Norsk drikkekar av tre. Bergen – Oslo – Tromsø
 Østby, Jon Birger (1983): Nomenklatur for drikkestell, med tegninger av Torill Sand. Oslo

Eksterne lenker
 Ølfugler i DigitaltMuseum
 Nomenklatur for drikkestell

Drikkestell
Folkekunst
Øl
MultiCase

Multicase Norge AS er et norsk programvareselskap som leverer forretningssystemer (ERP) innenfor logistikk og netthandel. Selskapet ble etablert i 1996, den gang under navnet Softline AS. I 1998 skiftet selskapet navn til Multicase Norge AS. 

Multicase Norge AS er etablert i Sandefjord i næringsparken Torp IT. Selskapet har 37 ansatte og omsatte i 2019 for 50 millioner kroner.

Multicase historie går tilbake til 1989 og datadistributøren Santech AS i Sandefjord. Programvaren Multicase ble utviklet av Sigurd Bjønness som et proprietært forretningssystem for Santech og ble benyttet av selskapet frem til 1996. Santech omsatte da for cirka 5 milliarder norske kroner. 

I 1996 ble Santech solgt og Sigurd Bjønness etablerte Softline AS. Dette selskapet hadde som formål å kommersialisere forretningssystemet Multicase. På eiersiden fikk Bjønness med seg Tom Tychesen, Gunnar Bjønness og Bjørn Erik Tholfsen. 

Multicase-produktene har siden starten hatt fokus på logistikk og netthandel. Løsningen ble første gang tatt i bruk i februar 1999 av selskapet Itegra AS (i dag en del av Komplett ASA). Senere samme år tok også Komplett AS i bruk Multicase som sitt forretningssystem.

Referanser

Eksterne lenker
 Multicase Norge

Norske programvareselskaper
Etableringer i 1996
Bjørn Blokhus

Bjørn Olav Blokhus (født 20. november 1947 i Bergen) er en norsk diplomat, som har vært ambassadør i Indonesia, Øst-Timor og Marokko, og nå er generalkonsul i Shanghai.

Blokhus er utdannet jurist fra Universitetet i Oslo. I 1978 begynte han på Utenriksdepartementets aspirantkurs. Blokhus var fra 1989 til 1992 pressetalsmann i Utenriksdepartementet. I 1995 ble han utnevnt til ministerråd ved Norges ambassade i Danmark og i 1999 fulgte utnevnelse til avdelingsdirektør i departementet. 
Blokhus ble i 2003 utnevnt til ambassadør i Indonesia og fikk sideakkreditering til Øst-Timor.

Utnevnelse til embetet som ambassadør i Marokko fulgte i 2008, men perioden ble avbrudt på grunn av Skah-saken, som hadde til følge at Blokhus forlot landet uten å vende tilbake. Blokhus ble i 2010 utnevnt til generalkonsul i Shanghai.

Blokhus ble i 2004 utnevnt til ridder av 1. klasse av Den Kongelige Norske Fortjenstorden og i 2009 forfremmet til kommandør «for embetsfortjeneste.»

Referanser

Eksterne lenker 
 Consul General , presentasjon fra generalkonsulatet i Shanghai

Norges ambassadører til Indonesia
Norges ambassadører til Marokko
Norges ambassadører til Øst-Timor
Den Kongelige Norske Fortjenstorden
Norske jurister
Personer fra Bergen kommune
Fødsler i 1947
Asker Hockey

Asker Hockey var en norsk ishockeyklubb i Asker som eksisterte fra 1992 til 1994. Asker Hockey var i eliteserien. Asker Hockey var en sammenslåing av Frisk og Holmen. Frisk Asker Ishockey lånte bort plassen sin i eliteserien til Asker Hockey, men det ble aldri noen suksess.

Asker Hockey var et forsøk på å få fart i ishockeyen i Asker og var en overbygning mellom eliteklubben Frisk og breddeklubben Holmen. Etter tunge Frisk-år hade de havnet i samme divisjon. Nysatsingen startet med Eliteserieplass og byttet ut Frisks kjente orange og blå farger med det like spektakulære turkis og rødt! Asker overrasket i sin første sesong og tok seg videre fra Eliteseriens første del på bekostning av TIK. Samarbeidet raknet og Frisk kom tilbake til eliten under eget flagg to år senere.

Referanser

Kjente utøvere med tilknytning til klubben 
Johnny Nilsen
Michael Smithurst
Vidar Wold
Vegar Barlie

se også 
 Frisk Asker Ishockey
 Holmen

 
Idrettslag i Asker
Tidligere ishockeyklubber i Norge
Idrettslag etablert i 1992
Opphør i 1994
Jentefilm

Jentefilm (engelsk Chick flick) er et begrep som blir brukt for å beskrive en film som i hovedsak skal appellere til tenåringsjenter eller kvinner. Begrepet ble brukt aller først på 1980-tallet, for å beskrive filmer som Dirty Dancing og Pretty Woman som begge appellerer til kvinner. En jentefilm inneholder ofte oppturer og nedturer, gjerne når det gjelder kjærlighet, og filmene inneholder i mange tilfeller mye humor. Mange jentefilmer blir også klassifisert som en romantisk komedie, hvor det fortelles som en kvinne som har trøbbel med kjærligheten, på en humoristisk måte. 

Det trenger ikke bare handle om kjærlighet i jentefilmer. Mean Girls er en typisk jentefilm, hvor du blir dratt tilbake til High School, og alt dramaet som skjer der. Ofte er den kvinnelige karakteren en sterk kvinne som overvinner all motgang hun møter, når sine mål og får en lykkelig slutt. Filmene Love And Other Drugs og The Backup Plan har typiske eksempler på en sterk, kvinnelig karakter som overvinner all motgangen hun møter, og som får en lykkelig slutt.

Selv om jentefilmsjangeren ofte kritiseres som tankeløse, kjedelige og klissete er «typiske» jentefilmer fortsatt svært populært. Det kommer stadig nye jentefilmer som blir veldig populære og som selger masse.

Se også 
 Dick flick

Filmsjangre
Roudnice nad Labem

Roudnice nad Labem (tysk: Raudnitz an der Elbe) er en by ved Labe i Tsjekkia i regionen Ústí nad Labem. Byen ligger ikke langt fra det 461 meter høye berget Říp (Sankt Georgsberg) som er sentralt i myten om den første tsjekkiske leder Čech.

Historie 
Roudnice blir første gang nevnt skriftlig i 1167. Byen var i middelalderen residens for erkebiskopene i Praha og det finnes i byen en rekke historiske byggverk, slike som Augustinerklosteret og det berømte frittstående klokketårnet i gamlebyen. Nordvest i byen finnes en gammel jødisk gravplass.

Den første steinbro over Labe ble oppført mellom 1333 og 1338 av Wilhelm av Avignon.

I 1577 solgte biskopen Roudnice til Wilhelm von Rosenberg. Da von Rosenberg døde i 1592 gikk eiendommen til Zdeněk Adalbert Popel av Lobkovic. Lobkoviczdynastiets eierskap til byen ble brutt i 1939. Etter 1991 ble eiendommen tilbakeført til familien.

Byens vartegn er slottet som ble oppført i det 17. århundret etter planer av Antonio della Porta. Slottet eies idag av Lobkovicfamilien. I slottet finnes en vinkjeller. 

Roudnice ligger langs jernbanelinjen Dresden–Praha.

Referanser

Eksterne lenker 
 

Byer i Ústí nad Labem (region)
Byer i Böhmen
Byer ved Elben
Bosetninger første gang omtalt i 1167
Colophon

Colophon er en slekt av biller som hører til familien hjortebiller (Lucanidae) i gruppen skarabider (Scarabaeoidea).

Utseende 
Runde, svarte hjortebiller, med sin kroppsform skiller de seg klart fra de aller fleste andre medlemmer av familien. Overflatisk ligner de på tordivler (Geotrupidae) i underfamilien Lethrinae men har lengre antenner og større kjever. Hannens kjever er forholdsvis korte og buede. Pronotum er stort, bredt og hvelvet, markert bredere enn dekkvingene. Disse er omtrent så lange som til sammen brede.

Levevis 
Larvene utvikler seg i humusrik jord.
De voksne billene er aktive om dagen midt på sommeren, men blir sjelden sett. En årsak til dette kan være at de helst er ute i fuktig eller vått vær da mennesker sjelden ferdes i disse utsatte områdene.

Utbredelse 
Slekten er begrenset til fjellområder i Kappregionen i Sør-Afrika. Mange av artene har en svært begrenset utbredelse, for eksempel Colophon westwoodi på Table Mountain ved Cape Town. Artene er fredet, men noe selges likevel ulovlig til samlere, dette kan være en trussel mot noen arter. Slekten er en av ganske få grupper av biller som er nevnt i CITES-konvensjonen (vedlegg 2) om internasjonal handel med truede arter.
Alle artene er regnet som truet, også av klimaendringer som kan gjøre forholdene i fjellene ubrukelige for disse artene, som ser ut til å ha veldig snevre krav til miljøet. Branner kan også være en trussel fordi noen av artene har en meget begrenset utbredelse.

Informasjon om historie 
Disse relikt-artene kan gi mye informasjon om områdets historie: artenes innbyrdes slektskapsforhold kan gi data på hvor lenge deres forekomst-områder har vært isolert fra hverandre. Man regner med at en oppvarming og uttørking har ført til at de bare kunne leve i fjellene, og bestander på ulike fjelltopper som nå var isolert fra hverandre, har utviklet seg til separate arter.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Colophonini
 Slekten Colophon Gray, 1832 – 20 arter
 Colophon barnardi Endrödi-Younga, 1988
 Colophon berrisfordi Barnard, 1932
 Colophon cameroni Barnard, 1929
 Colophon cassoni Barnard, 1932
 Colophon deschodti Jacobs & Scholtz, 2015
 Colophon eastmani Barnard, 1932
 Colophon endroedyi Bartolozzi, 2005
 Colophon haughtoni Barnard, 1929
 Colophon izardi Barnard, 1929
 Colophon kawaii Mizukami, 1996
 Colophon montisatris Endrödi-Younga, 1988
 Colophon neli Barnard, 1932
 Colophon oweni Bartolozzi, 1995
 Colophon primosi Barnard, 1929
 Colophon stokoei Barnard, 1929
 Colophon struempheri Jacobs & Scholtz, 2015
 Colophon switalae Jacobs & Scholtz, 2015
 Colophon thunbergi Westwood, 1855
 Colophon westwoodi Gray, 1832
 Colophon whitei Barnard, 1932

Kilder 
 Museums of Cape Town, Biodiversity Herald: Colophon 
 Oversikt over artene
 Oversikt over artene, med bilder

Eksterne lenker 
 Bildegalleri over noen av artene
 

Hjortebiller
Biller formelt beskrevet i 1832
Sør-Afrikas insekter
Asiamerika

Asiamerika var et kontinent i sen kritt og eocen, som bestod av kontinentet Laurasia. Det var atskilt av grunt hav fra Eurasia i vest og Laurentia i øst, og bestod med dagens begreper av vestlige USA og Canada, Mongolia, og Kina.  Kontinentet var hjem for dinosaurer og arkaiske (tidlige) former for pattedyr. Gruppen Tyrannosauridae utvandret fra Asia til Amerika via landbroen som forbandt Asiamerika.

Da Siste istid startet gjenoppstod kontinentet nesten – ved at en innlandsis på ny forbandt Øst-Asia og Alaska. Kontinentets høyeste område var på Grønland, mens det laveste området idag ligger under havet mot Nordpolen.

Referanser

Eksterne lenker
 Tyrannosauridae i Asia
 Dinosaurs –  The Earth of the Dinosaur
 Palaeos

Platetektonikk
Historiske kontinenter
Asias historie
Nord-Amerikas historie
Troja (slott)

Troja slott (tsjekkisk: zámek Troja eller trojský zámek) er et barokkslott i bydelen Troja i Tsjekkias hovedstad Praha. Det ble bygget for grevene Sternberg fra 1679 til 1691. 

Mellom slottet og Vltava finnes en barokk slottspark etter fransk forbilde med en brønn sentralt plassert. Mot øst ligger en barokk frukthage og i sentrum av denne en labyrint.

Troja slott er i byen Prahas eie og er byens bildegalleri for det 19. århundrets kunst.

Slottet ligger ved Praha Zoo og i kort avstand til Praha botaniske hage.

Eksterne lenker 
 
 Slottets historie, privat internettside

Byggverk i Praha
Museer i Tsjekkia
Slott i Tsjekkia
Telodorcus

Telodorcus er en slekt av biller som hører til familien hjortebiller (Lucanidae) i gruppen skarabider (Scarabaeoidea).

Utseende 
Store, svarte hjortebiller. Som vanlig i denne familien har hannene svært brede hoder og lange kjever, hos denne slekten er disse ganske slanke.

Levevis 
Larvene lever i ved, blant annet på kokospalmer og papayatrær.

Utbredelse 
Slekten er utbredt fra Sumatra og Filippinene i vest til Australia og Papua Ny-Guinea i øst.

Systematisk inndeling 
Denne slekten blir ofte slått sammen med slekten Dorcus.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Dorcini
 Slekten Telodorcus Didier, 1931 – 17 arter
 Telodorcus arfakianus Lansberge, 1880 – Ny-Guinea
 Telodorcus australicus (Bomans, 1985) – Australia
 Telodorcus capricornis (Mollenkamp, 1909) – Salomonøyene
 Telodorcus detanii (Mizunuma, 1994) – Sulawesi
 Telodorcus egregius (Mollenkamp, 1897) – Salomonøyene
 Telodorcus ghilliani (Gestro, 1881) – Molukkene
 Telodorcus insolitus (Didier, 1931) – Sulawesi
 Telodorcus intermedius (Gestro, 1881) – Ny-Guinea, Bismarckøyene, Salomonøyene
 Telodorcus lachnosternus (Arnaud & Lacroix, 1991) – Filippinene
 Telodorcus niasicus (Nonfried, 1995) – Sumatra, Nias
 Telodorcus nitidus (Kirsch, 1877) – Molukkene, Ny-Guinea
 Telodorcus pilosipes (Waterhouse, 1883) – Ny-Guinea, Salomonøyene
 Telodorcus planithorax (Bomans, 1987) – Ny-Guinea
 Telodorcus saiga (Olivier, 1789) – fra Sumatra til Molukkene
 Telodorcus ternatensis (Thomson, 1862) – Molukkene
 Telodorcus townesi (de Lisle, 1972) – Filippinene
 Telodorcus urocephalus (Albers, 1883) – Sulawesi
 Telodorcus wickhami (Waterhouse, 1894) – Australia

Kilder 
 Oversikt over artene

Eksterne lenker 
 Bildegalleri over noen av artene
 

Hjortebiller
Biller formelt beskrevet i 1931
Metadorcinus

Metadorcinus er en slekt av biller som hører til familien hjortebiller (Lucanidae) i gruppen skarabider (Scarabaeoidea).

Utseende 
Forholdsvis små, blankt svarte, avlange hjortebiller. Hannens kjever er bare litt forstørret.

Levevis 
Larvene lever i død ved.

Utbredelse 
Slekten er utbredt i Sør-Amerika fra Ecuador til Argentina, med flest arter i Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Sclerostomini
 Slekten Metadorcinus Kriesche, 1922 – 18 arter
 Gruppen (underslekt eller egen slekt) Beneshius Weinreich, 1960
 Metadorcinus amuelleri Weinreich, 1963 – Brasil
 Metadorcinus beneshi (Martinez, 1953) – Argentina
 Metadorcinus buckleyi (Waterhouse, 1886) – Ecuador
 Metadorcinus cruentus (Burmeister, 1847) – Brasil
 Metadorcinus dentifer (Mollenkamp, 1912) – Brasil
 Metadorcinus ditomoides (Westwood, 1855) – Brasil
 Metadorcinus lineatus (Deyrolle, 1864) – Peru
 Metadorcinus neotragus (Westwood, 1855) – Brasil
 Metadorcinus plagiatus (Burmeister, 1847) – Brasil
 Metadorcinus securiformes (Luederwaldt, 1934) – Brasil, Paraguay, Argentina
 Metadorcinus signatipennis (Deyrolle, 1864) – Brasil
 Metadorcinus sylviae Boucher, 1992 – Bolivia
 Metadorcinus tucumanus (Nagel, 1932) – Argentina
 Metadorcinus i snever forstand
 Metadorcinus aku Simoens, 2010
 Metadorcinus auritus Kriesche, 1922 – Brasil
 Metadorcinus digennaroi Arnaud, Noguchi & Bomans, 2008 - nå overført til den nye slekten Arnaudius
 Metadorcinus ranki Grossi & Vaz de Mello, 2007
 Metadorcinus yamauchii Arnaud, Noguchi & Bomans, 2007

Kilder 
 Generic Guide to New World Scarab Beetles - Metadorcinus 
 Oversikt over artene

Eksterne lenker 
 Bildegalleri over noen av artene og 
 

Hjortebiller
Biller formelt beskrevet i 1922
Sør-Amerikas insekter
Argentinas insekter
Brasils insekter
Ecuadors insekter
Perus insekter
Paraguays insekter
Bolivias insekter
Ødeleggelsen av Da Dergas gjestegård

Ødeleggelsen av Da Dergas gjestegård (irsk: Togail Bruidne Dá Derga eller Orgain Bruidne Uí Dergae; engelsk The Destruction of Da Derga's Hostel) er en tidlig tekst fra irsk mytologi. Historien er kjent fra Ulster-syklusen, og skildrer fødselen, livet og døden til den mytologiske helten Conaire Mór, og skildrer et samfunn preget av et krigeraristokrati. 

Helten Conaire Mór er konge over Irland og er sønn, eller muligens sønnesønn, av en herskergudinne. Fortellingen om hans liv og heltegjerninger er en fortelling om et liv hvor han må balansere mellom helteplikter og nestekjærlighet på den ene siden, og å forsøke å unngå «geiss», personlige tabuhandlinger, på den andre siden. Conaire prioriterer sine plikter som konge, med den nødvendige konsekvens at hans liv ubønnhørlig beveger seg mot sammenbruddet. Fremstillingen er muligens farget av at den er nedskrevet av munker i kristen tid.

Kampen i gjestegården varsles av at Conaire ser tre rødkledte riddere på røde hester ankomme huset. Conaires tre fosterbrødre, som farter over hele Irland i et plyndringstokt, angriper gjestehuset tre ganger og forsøker å brenne det ned. Conaire beskytter huset sammen med sine menn Mac Cecht og Conall Cernach. Conaire dreper 1200 menn før han selv blir drept. Han ber om vann for å drikke, men alt vannet er brukt til å slukke brannene. Mac Cecht reiser over hele Irland for å finne en elv som vil gi ham vann til Conaire. Når han til sist vender tilbake med vannet, er det akkurat i tide til å se Conaire bli drept.

Teksten er kjent fra tre ulike versjoner: den eldste fra Lebor na hUidre-manuskriptet fra 1100-tallet kalles Orgain Bruidne Uí Dergae («Massakren av ...»). Den andre versjonen er fra Lecans gule bok fra 1400-tallet. Den tredje, som er mer litterært utviklet og knytter fortellingen sammen med sagaen om Étaíns friere, er kjent fra Egerton 1782-manuskriptet fra tidlig 1500-tall.

Referanser

Teksten på norsk 
 Fortellingen er utgitt på norsk i antologien Keltiske myter, 2006. Oversettelsen er basert på 1400-tallsversjonen.

Irsk mytologi
Bokserien Verdens hellige skrifter
Hexarthrius

Hexarthrius er en slekt av biller som hører til familien hjortebiller (Lucanidae) i gruppen skarabider (Scarabaeoidea).

Utseende 
Store og kraftige, mørkbrune, blanke hjortebiller. Hannens kjever er kraftig forstørrede, oftest forholdsvis lange og slanke.

Levevis 
Larvene utvikler seg i råtne trestammer.

Utbredelse 
Slekten er utbredt fra India i vest til Java og Borneo i øst.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Lucanini Latreille, 1806
 Slekten Hexarthrius Hope, 1842 – 15 arter
 Hexarthrius aduncus Jordan, 1894
 Hexarthrius andreasi Schenk, 2003
 Hexarthrius bowringii Parry, 1862
 Hexarthrius buquettii (Hope, 1843)
 Hexarthrius davisoni Waterhouse, 1888
 Hexarthrius forsteri (Hope, 1840)
 Hexarthrius howdeni de Lisle, 1972
 Hexarthrius kirchneri Schenk, 2003
 Hexarthrius mandibularis Deyrolle, 1881
 Hexarthrius melchioritis Seguy, 1954
 Hexarthrius mniszechi (Thomson, 1857)
 Hexarthrius nigritus Lacroix, 1990
 Hexarthrius parryi Hope, 1842
 Hexarthrius rhinoceros (Olivier, 1789)
 Hexarthrius sanuchi Fukinuki, 2004
 Hexarthrius vitalisi Didier, 1925

Kilder 
 Oversikt over artene

Eksterne lenker 
 Bildegalleri over preparerte eksemplarer
 

Hjortebiller
Biller formelt beskrevet i 1842
Sørøst-Asias insekter